
a Kiskőrös Város Önkormányzatának Szervezeti és Működési Szabályzatáról szóló 
…../2013. (  .  .) önkormányzati rendelet megalkotásához
1. Társadalmi hatások
A lakosságra gyakorolt hatás kizárólag abban nyilvánul meg, hogy a törvény által meghatározott kereteken belül megfelelően szabályozza-e a helyi rendelet az önkormányzat működésével kapcsolatos tájékoztatási kötelezettségeket. E tekintetben a rendelet teljes körű szabályozottságot biztosít.
2. Gazdasági, költségvetési hatások
A szabályzatnak a költségvetésre gyakorolt közvetlen hatása nincs. 
3. Környezeti hatások
A szabályzatnak a környezetre gyakorolt hatása nincs. 
4. Egészségügyi hatások
      A szabályzatnak az egészségre gyakorolt hatása nincs. 
5. Adminisztratív terheket befolyásoló hatások
Az önkormányzat adminisztratív terheit a rendeletben foglaltak kizárólag csökkenthetik, hiszen a Magyary Programnak mind a négy kérdésköre ezt célozza meg, így a rendelet előkészítése során is ezt tartottuk szem előtt.
A rendeletnek az adminisztratív terhekkel kapcsolatban, a lakosságra gyakorolt hatása nincs.
6. A jogszabály megalkotásának szükségessége, a jogalkotás elmaradásának várható következmények

A Magyarország helyi önkormányzatairól szóló 2011. évi CLXXXIX. törvény rendelkezéseinek megfelelően az önkormányzat köteles Szervezeti és Működési Szabályzatát az új törvénnyel összhangba hozni, azonban erre határidőt nem köt ki. Ésszerű határidőnek tekintettük a szervezeti átalakulások befejeződését.
7. A jogszabály alkalmazásához szükséges személyi, tárgyi, szervezeti és pénzügyi feltételek
A jogszabály alkalmazásához szükséges személyi, tárgyi, szervezeti és pénzügyi feltételek rendelkezésre állnak.
